Sinoć se u restoranu Gastro Globus Zagreb održala još jedna Broćanska večer, a zvijezda večeri je, čini se, bila predsjednica RH Kolinda Grabar - Kitarović koja je zapjevala s Matom Bulićem pjesmu "Domu mom". Zabave nije nedostajalo, a neki od komentara na njezin "nastup" bili su da je raspjevana i vesela, iz naroda, kako i dužnosnici trebaju biti te da se "konačno i ona malo zabavlja".

Već tradicionalno, svake jeseni, Broćanska zajednica – zavičajno društvo građana hercegovačke općine Čitluk, kojoj pripada i Međugorje, svetište Kraljice Mira, organizira svečanu humanitarnu Broćansku večer, čiji je cilj snažnije povezivanje ljudi porijeklom iz ovog dijela Hercegovine te održavanje bliskih kulturnih odnosa s Hercegovinom. Novčanim sredstvima prikupljenim donacijama te aktivnostima Udruge dodijelit će se studentske potpore.